-આની થોડી વાર બાદ, સિનેમેટોગ્રાફર સૂરજ કુડનો કૅમેરા પક્ષીની જેમ વિહંગાવલોકન કરતો, મધ્ય પ્રદેશના બેડાઘાટ પરથી જૂનારાજ, માંગરોળ, વગેરે નર્મદા જ્યાં જ્યાંથી વહે છે ત્યાંના એરિયલ શૉટ્સ લેતો આગળ વધતો રહે છે, બૅકગ્રાઉન્ડમાં દિવ્ય કુમાર (સંગીત અમર ખાંધ) નો સ્વર પડઘાય છે મા રેવા ઓ મા રેવા… ખળખળ વહેતું જાય તારું પાણી નિર્મળ… પુણ્ય થઈ એ ધરા, ધન્ય થયો એ માનવી, જેણે પામ્યો તારો સ્પર્શ કોમળ… (ફિલ્મના નાયક ચેતન ધનાણીએ લખેલું આ ગીત કીર્તિદાન ગઢવીના ઘેઘૂર અવાજમાં પણ આવતું રહે છે).